ರೈತ ಬಾಂಧವರು ಗಮನಕ್ಕೆ. ಗದಗ ಸೆ.7 ಹಿ.ಸ :ಗದಗ ವಿಭಾಗದ ವ್ಯಾಪ್ತಿಯಲ್ಲಿ ಬರುವ ರೈತರು ತಮ್ಮ ಪಂಪಸೆಟ್ಗಳಿಗೆ ರೂ.50 ಗಳನ್ನು ನೋಂದಣಿ ಶುಲ್ಕ ಪಾವತಿಸಿ, ಆರ್.ಆರ್.ಸಂಖ್ಯೆಗಳನ್ನು ಈಗಾಗಲೇ ಪಡೆದಿದ್ದು, ಸರಕಾರದ ಆದೇಶದಂತೆ ರೈತರು ತಮ್ಮ ಪಂಪಸೆಟ್ಗಳಿಗೆ ಮೂಲ ಸೌಕರ್ಯಗಳು ಬೇಕಾಗಿದ್ದಲ್ಲಿ ಸೆಪ್ಟೆಂಬರ್ 25 ರ ಒಳಗಾಗಿ ಮೂಲ ಸೌಕರ್ಯ ಶುಲ್ಕ ರೂ.10,000 ಗಳನ್ನು ಮತ್ತು ಒಂದು ಹೆಚ್.ಪಿಗೆ ರೂ.1300 ಗಳ ಭದ್ರತಾ ಠೇವಣಿಯನ್ನು ಪಾವತಿಸಬೇಕು. ಹಣ ಸಂದಾಯ ಮಾಡಿದ ರೈತರಿಗೆ ಜೇಷ್ಟತಾ ಆಧಾರದ ಮೇಲೆ ಕಾಮಗಾರಿ ಮಾಡಲಾಗುವುದು. ಆಕ್ಷೇಪಣೆಗಳು ಇದ್ದಲ್ಲಿ ಗದಗ ಗ್ರಾಮೀಣ, ಶಹರ, ಮುಂಡರಗಿ, ಲಕ್ಷ್ಮೇಶ್ವರ ಉಪವಿಭಾಗೀಯ ಸಹಾಯಕ ಕಾರ್ಯನಿರ್ವಾಹಕ ಅಭಿಯಂತರರು ಅಥವಾ ಕಾರ್ಯನಿರ್ವಾಹಕ ಅಭಿಯಂತರರು ಇವರಿಗೆ ಖುದ್ದಾಗಿ, ಲಿಖಿತವಾಗಿ ಸಂಪರ್ಕಿಸಬಹುದಾಗಿದೆ ಎಂದು ಹೆಸ್ಕಾಂ ಕಾರ್ಯನಿರ್ವಾಹಕ ಅಭಿಯಂತರ ಕೃಷ್ಣಪ್ಪ ಹೆಂಡಗಾರ ಪ್ರಕಟಣೆಯಲ್ಲಿ ತಿಳಿಸಿದ್ದಾರೆ.ಹಿಂದುಸ್ತಾನ ಸಮಾಚಾರ.ಶ.ಕು ಎಂ ವೈ ಎಂ.ಎಸ್.